Vil du delta i forskingsprosjektet

``Idrettslags oppleving av samarbeidet med kommunen``

# Dette er et spørsmål til deg om å delta i eit forskingsprosjekt der formålet er å kartlegge korleis leiarar av idrettslags oppleve samarbeidet mellom idrettslaget, idrettsrådet og kommunen. I dette skrivet gir eg deg informasjon om måla for prosjektet og kva deltaking vil innebere for deg.

# Formål

Norges idrettsforbund er den største frivillige organisasjonen i Norge. Den består av over 10 000 idrettslag som driv all organisering av idretten i Norge. Samarbeidet med kommunen er noko som er sentralt for at idretten både skal kunne drivast og utvikle seg. Idrettslaget mottek både støtte til drift og anlegg, i retur bidreg idrettslaget blant anna med måloppnåing innanfor folkehelse. Folkehelse

blir eit stadig meir aktuelt tema knytt til livsstilssjukdommar. I den anledning er det på tide å sjå nærmare på akkurat dette samarbeidet.
Problemstillinga for oppgåva er korleis opplever idrettslaget samarbeidet med kommunen. I den samanhengen er det også sentralt å sjå på korleis idrettslaget opplever måloppnåing med kommunen, søknadsprosessane knytt til støtte og drift og korleis idrettsrådet, som skal være idrettslagets viktigaste samarbeidsarena, opplevast frå idrettslagets side. Informasjonen som blir henta inn blir brukt i ei masteroppgåve.

**Kven er ansvarleg for forskingsprosjektet?**

Høgskulen i Voldaer ansvarleg for prosjektet, men det er Trygve Aaland Tryggestad som gjennomfører det*.*

**Kvifor får du spørsmål om å delta?**

Bakgrunnen til at du får spørsmål om å delta er di stilling/verv som leiar av eit idrettslag. Idrettskretsen ditt idrettslag er knytt til har sett viktigheita av eit prosjekt som dette, og har difor godteke å distribuere denne undersøkinga. Du er difor ein av omlag 2500 personar som får spørsmål om å delta.

# Kva inneberer det for deg å delta?

Denne undersøkinga er eit elektronisk spørjeskjema i nettskjema. Opplysningane som blir samla inn er litt kort bakgrunnsinformasjon om ditt idrettslag og di kommune. Deretter kjem spørsmål knytt til samarbeidet med kommunen og idrettsrådets funksjon. Dataa blir automatisk registrert i nettskjema elektronisk etter at det er fullstendig utfylt. Det er ingen spørsmål knytt til personalia.

Dersom du vel å delta så inneber dette ei utfylling av skjema. I nettskjema vil du kronologisk fylle ut skjemaet med fleire ulike kategoriar. Nokre spørsmål vil gi vidare underspørsmål. Skjemaet tek frå 10 minutt å utfylle, men avhengige av dine svar vil tida variere.

**Ditt personvern – Korleis vi oppbevarer og brukar dine opplysningar**

Det vil ikkje bli brukt nokon form for personalia i undersøkinga

Med vennleg helsing, Trygve Tryggestad